Hvis du gerne vil vide, hvem der har boet i din bolig for 76 år siden, er det nu blevet muligt at finde ud af det med et par klik med musen.

Syv måneder efter de tyske tropper havde besat Danmark, blev der holdt folketælling i hele det ganske danske land.

Nu, 76 år senere, er alt materialet lagt online, og det er ikke mindre end en guldgrube for dem, der gerne vil snage i deres egen eller andres fortid.

Folketællingen i tal Rigsarkivet har været i gang med arbejdet siden 2011.

Folketællingen 1940 består af ca. 2,5 millioner spørgeskemaer, der nu er tilgængelige på Arkivalieronline.

Næste Folketælling efter 1940 er fra 1945 for Færøerne og Grønland og fra 1950 for Danmark.

Den første folketælling fandt sted i 1700-tallet.

Med Det Centrale Personregistrets (CPR-registret) indførelse i 1968 var det ikke længere nødvendigt at afholde folketællinger i Danmark. Den sidste tælling bliver derfor lavet i 1970. Kilde: Rigsarkivet

Bevæbnet med din egen eller en andens adresse kan du slå op i Rigsarkivet og finde oplysninger om alle husets eller lejlighedens beboere i 1940.

I folketællingen findes værdifulde oplysninger, der kan kaste lys over mange aspekter af det danske samfund, da alle, der havde bopæl i eller opholdt sig i en kommune natten mellem den 4.-5. november 1940, skulle give deres oplysninger.

Se, hvordan du kommer i gang nederst i artiklen.

Den første folketælling fandt sted i 1700-tallet, og nu er den del af folketællingen 1940 blev lagt online på Arkivalieronline. Foto: Rigsarkivet

Hvad var deres arbejde?

Ifølge Charlotte S. H. Jensen, der er folklorist, kan man bruge folketællingen på mange måder.

- Helt basalt kan man finde ud af, hvem der har boet i ens hus, lejlighed eller opgang for 76 år siden, men man kan også bruge det til for eksempel lokalhistorie og slægtsforskning. Hvis du ved, hvor dine slægtninge har boet, kan du se, hvad der står om dem – for eksempel deres fødselsår, fødested, og hvad de arbejdede med, fortæller hun til TV 2.

Alexandrine. 1879-1952. Datter af arvestorhertug Paul III af Mecklenburg-Schwerin. Hun blev i 1898 gift med den senere Kong Christian X. De kan begge findes i Rigsarkivets folketælling fra 1940. Foto: Nationalmuseet

[ FOLKETÆLLINGS-SJUSK! ] Nu kan man også kigge i folketællingen 1940 for København. Men ærlig talt! Her har tælleren jo... Posted by Rigsarkivet on Tuesday, April 12, 2016

Det kan være vanskeligt at grave oplysningerne frem, da adresserne er opdelt i forskellige lister, men det er ikke umuligt.

Find din adressen: Du kan finde hele listen her. Der kan være lang ventetid, da Rigsarkivet i øjeblikket får mange besøgende.

Her kan du se, hvad du skal gøre for at finde din adresse: